МІНІСТЭРСТВА КУЛЬТУРЫ РЭСПУБЛІКІ БЕЛАРУСЬ

**ДЗЯРЖАЎНЫ ЛІТАРАТУРНА-МЕМАРЫЯЛЬНЫ МУЗЕЙ**

**ЯКУБА КОЛАСА**

**Інфармацыйнае паведамленне**

***3 лістапада 2025 года***

запрашаем Вас прыняць удзел у

XXXIХ навуковай канферэнцыі «Каласавіны»,

прысвечанай 80-годдзю Вялікай Перамогі і 100-годдзю паэмы Якуба Коласа «Сымон-музыка»

Да ўдзелу запрашаюцца спецыялісты ў галіне навуковага коласазнаўства, гісторыі беларускай літаратуры ХІХ–ХХ стст., гісторыкі, архівісты, журналісты, культуролагі, спецыялісты музейнай справы.

Асноўнымі мэтамі канферэнцыі з’яўляюцца:

 - літаратуразнаўчы і культуралагічны аналіз творчасці народнага паэта Беларусі Якуба Коласа;

- разгляд фундаментальных праблем коласазнаўства ХХІ стагоддзя;

- кансалідацыя творчых і навуковых сіл вядучых навучальных устаноў Рэспублікі Беларусь і краін замежжа па ўсебаковым вывучэнні і шматаспектнай папулярызацыі творчай спадчыны народнага паэта Беларусі Якуба Коласа ў шырокім грамадскім асяроддзі;

- вызначэнне асаблівасцей функцыянавання і развіцця літаратурных і літаратурна-мемарыяльных музеяў на сучасным этапе.

Праблематыка канферэнцыі:

1. Творчасць Якуба Коласа ў літаратурным, духоўным і сацыякультурным кантэксце ХХ – пачатку ХХІ  стагоддзя: кантакты, паралелі, палеміка, узаемадзеянні і ўплывы.
2. Коласазнаўства ў ХХІ ст.: вынікі і перспектывы.
3. Якуб Колас і сучаснасць: новыя аспекты рэцэпцыі творчасці.
4. Творчасць Якуба Коласа ў кантэксце беларускай і сусветнай літаратур.
5. Літаратуразнаўчыя, культуралагічныя, лінгвістычныя падыходы да асэнсавання твораў Якуба Коласа.
6. Паэма Якуба Коласа «Сымон-музыка»: гісторыя стварэння, творчы лёс, ідэйны змест, мастацкія і жанравыя асаблівасці, структурны аналіз, месца ў айчыннай і сусветнай літаратуры і інш.
7. Вялікая Айчынная вайна ў лёсе і творчасці Якуба Коласа.
8. Тэма генацыду ў ваеннай і пасляваеннай публіцыстыцы Якуба Коласа.
9. Узаемадзеянне музеяў і ўстаноў культуры і адукацыі.
10. Літаратурна-мемарыяльны музей: адметнасць, магчымасці, праблемы, перспектывы.

Да абмеркавання прымаюцца тэмы ў рэчышчы акрэсленай праблематыкі і іншыя, сугучныя згаданым.

Узнятыя праблемы будуць разгледжаны ў фармаце пленарнага і секцыйных пасяджэнняў.

Аргкамітэт пакідае за сабой права адбору выступленняў і матэрыялаў для публікацыі, а таксама іх рэдагавання.

Рабочыя мовы канферэнцыі — беларуская, руская, іншыя славянскія.

Па выніках працы канферэнцыі будзе выдадзены зборнік матэрыялаў «Каласавіны».

Увага! Навуковыя паведамленні прымаюцца да друку толькі пры ўмове непасрэднага ўдзелу ў канферэнцыі.

Для ўдзелу ў канферэнцыі неабходна не пазней 14 кастрычніка 2025 г. падаць заяўку (форма заяўкі дадаецца) на электронны адрас info@kolasmuseum.by ці іншым зручным спосабам.

*Праезд і пражыванне – за кошт удзельнікаў канферэнцыі.*

Месца правядзення: Дзяржаўны літаратурна-мемарыяльны музей Якуба Коласа

Адрас музея: 220012, г. Мінск, вул. Акадэмічная, 5

**Дырэктар Мацяс Ірына Уладзіміраўна, +375 17 270 15 84**

Каардынатар канферэнцыі – вучоны сакратар Казловіч Ірына Міхайлаўна

+375 17 270 19 40

e-mail: info@kolasmuseum.by

http://kolasmuseum.by/

Аргкамітэт

Дадатак

Заяўка на ўдзел у XXXVIІ навуковай канферэнцыі «Каласавіны»

**1. Прозвішча, імя, імя па бацьку\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**2. Месца працы (вучобы), пасада\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**3. Вучоная ступень, званне\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**4. Працоўны адрас, тэлефон, e-mail (абавязкова!) \_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**5. Тэма даклада, яго аб’ём\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**6. Неабходнасць арганізацыі пражывання\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**7.** **Тэхнічныя сродкі для прэзентацыі\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Усе палі абавязковыя да запаўнення.

**Патрабаванні да афармлення матэрыялаў:**

Аб’ём – да 6 старонак у рэдактары WORD (RTF), набраных праз 1,15 інтэрвала шрыфтам Times New Roman 14 ПТ, усе палі – 20 мм, абзац – 10 мм. Першы радок – імя і прозвішча аўтара тлустым шрыфтам, праз радок – назва даклада тлустым шрыфтам па цэнтры. Праз радок – тэкст даклада. Праз радок пасля асноўнага тэксту – спіс выкарыстанай літаратуры (літаратура па цэнтры тлустым, пазіцыі – нумераваны спіс, шрыфт 12 ПТ). Спасылкі ў тэксце падаюцца ў квадратных дужках. Цытаты з мастацкіх твораў выдзялаюцца курсівам, двукоссе абазначаецца як « ». Радкі вершаваных твораў аддзяляюцца дзвюма //.

 Пераканаўча просім прытрымлівацца патрабаванняў.